થોડા સમય પહેલા વિશ્વભરમાં ‘વર્લ્ડ યુએફઓ ડે’ની ઉજવણી થઈ. મોટાભાગનાં લોકોને કદાચ એ વાતની જાણ નથી કે વિજ્ઞાનની આખી એક અલગ શાખા છે, જે ‘યુએફઓલોજી’નાં નામે ઓળખાય છે. અલગ અલગ દેશોમાં જોવા મળેલી યુએફઓ અને તેનાં વિષયક વધુ ઉંડાણપૂર્વકનું નોલેજ યુએફઓલોજી ભણીને મેળવી શકાય છે. ભૂતકાળમાં જે યુએફઓ દ્વારા પૃથ્વીની મુલાકાત લઈ હોવાની વાત સામે આવી હોય તેને લગતાં પુરાવાઓ ચકાસવાનું અને રિપોર્ટ્સ બનાવવાનું કામ યુએફઓલોજિસ્ટનું! તેઓ માનતાં હોય છે કે એલિયન્સ ફક્ત ફિલ્મોમાં જોવાતી ઇમેજિનેશન નહીં પરંતુ હકીકત છે અને ઘણી વખત જુદા જુદા કારણોનાં લીધે તે પૃથ્વી પર આંટો મારતાં રહે છે!